બનાવ અંગે મૃતક અશોકભાઇ પટેલના પુત્ર અંકિતે તાલુકા પોલીસ મથકમાં આરોપીઓના નામ સાથે ફરિયાદ નોંધાવી હતી. તેમ છતાં પોલીસે હત્યારાઓની ધરપકડ કરવા ચક્રો ગતિમાન કર્યા ન હતાં. તના પગલે રોષે ભરાયેલા ટોળામાં આક્રોશની લાગણી પ્રસરી હતી. અંતે પોલીસે ૬ શકમંદોની અટકાયત કરતાં પોલીસની કાર્યવાહી સામે અશોકભાઇના પરિવારજનોએ પોલીસ કાર્યવાહી સામે નારાજગી વ્યક્ત કરી હતી અને તમામ ૭ હુમલાખોર તત્વોની ધરપકડ ના થાય ત્યાં સુધી લાશનો કબજો લેવા ઇનકાર કરી દીધો હતો. તેના કારણે મામલો વધુ પેચીદો થયો હતો. ત્યારે સિવિલ હોસ્પિટલમાં ઉમટી પડેલા લોકોના ટોળામાં આક્રોશ ભભૂકી રહ્યો હતો. અંતે પોલીસે ખાતરી આપતાં મામલો થાળે પડ્યો હતો. બનાવના વિરોધમાં સતત બે દિવસ સુધી કલોલ શહેરના તમામ બજારો સ્વયંભૂ બંધ રહ્યા હતાં.